Paġna Dawn it-testi huma disponibbli fuq: Lingwa tal-kawża: id-Daniż L-Artikolu 56 TFUE għandu jiġi interpretat fis-sens li dan jipprekludi leġiżlazzjoni u prassi amministrattiva ta' Stat Membru, bħal dawk inkwistjoni fil-kawża prinċipali, li jistabbilixxu li it-tqegħid fiċ-ċirkulazzjoni ta' vettura meħuda b'leasing minn persuna residenti ta' dan l-Istat Membru mingħand kumpannija leasing stabbilita fi Stat Membru ieħor, bil-ħsieb li din tintuża temporanjament fl-ewwel Stat Membru, permezz tal-ħlas ta' taxxa ta' reġistrazzjoni kkalkulata fuq bażi prorata tal-perijodu ta' dan l-użu, huwa ssubordinat, sa fejn huwa kkonċernat dan il-ħlas, għal awtorizzazzjoni minn qabel mill-awtoritajiet fiskali ta' dan l-aħħar imsemmi Stat Membru, li mingħajrha l-imsemmija vettura ma tistax, bħala prinċipju, titqiegħed fiċ-ċirkulazzjoni fit-territorju tiegħu, u il-fakultà li tali vettura titqiegħed immedjatament fiċ-ċirkulazzjoni f'dan l-ewwel Stat Membru, matul l-eżami tat-talba tal-persuna taxxabbli intiża sabiex tikseb il-benefiċċju tal-ħlas ta' taxxa ta' reġistrazzjoni relattiva għall-imsemmija vettura kkalkulata prorata tat-tul tal-użu tagħha fl-ewwel imsemmi Stat Membru, hija ssubordinata għall-ħlas minn qabel tal-ammont sħiħ tat-taxxa ta' reġistrazzjoni, bla ħsara għall-ħlas lura tal-ammont tat-taxxa mħallas żejjed, miżjud bl-interessi, jekk u meta l-persuna taxxabbli tkun ġiet awtorizzata, mill-imsemmija awtoritajiet fiskali, tħallas it-taxxa ta' reġistrazzjoni kkalkulata skont din il-prorata. Lingwa tal-kawża: l-Ispanjol L-Artikolu 2(2)(b)(i) tad-Direttiva tal-Kunsill 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol għandu jiġi interpretat fis-sens li dan jipprekludi leġiżlazzjoni nazzjonali li tipprovdi li persuna li tħaddem tista' tkeċċi impjegat minħabba assenzi intermittenti mix-xogħol, anki jew dawn ikunu ġġustifikati, fis-sitwazzjoni li dawn l-assenzi jkunu l-konsegwenza ta' mard imputabbli lid-diżabbiltà li tkun tolqot lil dan l-impjegat, dment li din il-leġiżlazzjoni, filwaqt li ssegwi l-għan leġittimu tal-ġlieda kontra l-assenteiżmu, ma teċċedix dak li huwa neċessarju sabiex tilħaq dan l-għan, fatt li għandu jiġi evalwat mill-qorti tar-rinviju. Lingwa tal-kawża: il-Grieg Billi ma ħaditx, fit-termini previsti, il-miżuri kollha neċessarji għall-eżekuzzjoni tad-Deċiżjoni tal-Kummissjoni 2012/541/UE tat-22 ta' Frar 2012 dwar għajnuna mill-Istat SA.26534 (C 27/10 ex NN 6/09), mogħtija mill-Greċja lill-United Textiles SA, u billi ma informatx b'mod suffiċjenti lill-Kummissjoni dwar il-miżuri meħuda skont din id-deċiżjoni, ir-Repubblika Ellenika naqset milli twettaq l-obbligi tagħha taħt l-Artikoli 2 sa 4 tal-imsemmija deċiżjoni kif ukoll taħt it-Trattat FUE. Ir-Repubblika Ellenika hija kkundannata għall-ispejjeż. Lingwa tal-kawża: l-Olandiż Is-Sitt Direttiva tal-Kunsill, tas 17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 2001/4/KE, tad-19 ta' Jannar 2001, għandha tiġi interpretata fis-sens li provvista waħda ta' servizz, bħal dik inkwistjoni fil-kawża prinċipali, komposta minn żewġ elementi distinti, wieħed prinċipali, l-ieħor aċċessorju, li, kieku kellhom jingħataw b'mod separat, ikunu suġġetti għal rati differenti ta' VAT, għandha tiġi ntaxxata b'rata unika ta' VAT applikabbli għal din il-provvista waħda ddeterminata skont l-element prinċipali, u dan anki jekk il-prezz ta' kull element li jifforma l-prezz totali mħallas minn konsumatur bil-għan li jkun jista' jibbenefika minn din il-provvista jista' jiġi identifikat. Lingwa tal-kawża: iċ-Ċek Il-punt 3(c) tal-Artikolu 2(1) tad-Direttiva 2005/60/KE tal-Parlament Ewropew u tal-Kunsill tas-26 ta' Ottubru 2005 dwar il-prevenzjoni ta' l-użu tas-sistema finanzjarja għall-iskop tal-money laundering u l-finanzjament tat-terroriżmu, moqri flimkien mal-punt 7(a) tal-Artikolu 3 ta' din id-direttiva, għandu jiġi interpretat fis-sens li persuna, bħal dik inkwistjoni fil-kawża prinċipali, li l-attività kummerċjali tagħha tikkonsisti fil-bejgħ ta' kumpanniji li hija stess stabbilixxiet, mingħajr ebda talba minn qabel mingħand il-klijenti potenzjali tagħha, sabiex jinbiegħu lil dawn il-klijenti, permezz ta' trasferiment tal-ishma tagħha fil-kapital tal-kumpannija li hija s-suġġett tal-bejgħ, taqa' taħt dawn id-dispożizzjonijiet. Lingwa tal-kawża: il-Franċiż L-Artikoli 63 u 65 TFUE għandhom jiġu interpretati fis-sens li ma jipprekludux il-leġiżlazzjoni ta' Stat Membru, bħal dik inkwistjoni fil-kawża prinċipali, li permezz tagħha, ċittadin ta' dan l-Istat Membru, residenti fi Stat terz, li ma huwiex Stat Membru taż-Żona Ekonomika Ewropea (ŻEE) jew il-Konfederazzjoni Svizzera, u li huwa affiljat hemmhekk ma' skema ta' sigurtà soċjali, huwa suġġett, fl-imsemmi Stat Membru, għal imposti fuq id-dħul mill-kapital fir-rigward ta' kontribuzzjoni fl-iskema ta' sigurtà soċjali stabbilita minn dan l-Istat Membru, filwaqt li ċittadin tal-Unjoni li jaqa' taħt skema ta' sigurtà soċjali ta' Stat Membru ieħor huwa eżonerat minn dan minħabba l-prinċipju ta' uniċità tal-leġiżlazzjoni applikabbli fil-qasam tas-sigurtà soċjali skont l-Artikolu 11 tar-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-kordinazzjoni ta' sistemi ta' sigurtà soċjali. Lingwa tal-kawża: il-Ġermaniż L-Artikolu 3(h) tad-Deċiżjoni tal-Kummissjoni 2011/278/UE tas-27 ta' April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill, għandu jiġi interpretat fis-sens li ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li teskludi mill-kunċett ta' "subinstallazzjoni ta' emissjonijiet minn proċess", fis-sens ta' din id-dispożizzjoni, l-emissjonijiet ta' gassijiet serra li jirriżultaw mill-kombustjoni ta' karbonju mhux kompletament ossidizzat fi stat likwidu. Lingwa tal-kawża: il-Finlandiż L-Artikolu 25(2) tal-Konvenzjoni li timplementa l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar it-tneħħija bil-mod gradwali tal-kontrolli fuq il-fruntieri komuni tagħhom, iffirmat fid-19 ta' Ġunju 1990 f'Schengen u li daħal fis-seħħ fis-26 ta' Marzu 1995, għandu jiġi interpretat fis-sens li, għalkemm huwa possibbli, għal Stat kontraenti li beħsiebu jadotta deċiżjoni ta' ritorn li tinkludi projbizzjoni ta' dħul u ta' residenza fiż-żona Schengen kontra ċittadin ta' pajjiż terz detentur ta' permess ta' residenza validu maħruġ minn Stat kontraenti ieħor, li jibda l-proċedura ta' konsultazzjoni prevista f'din id-dispożizzjoni qabel l-istess adozzjoni tal-imsemmija deċiżjoni, din il-proċedura għandha, fi kwalunkwe każ, tinbeda meta tali deċiżjoni tkun ġiet adottata. L-Artikolu 25(2) tal-Konvenzjoni li timplementa l-Ftehim ta' Schengen għandu jiġi interpretat fis-sens li ma jostakolax li deċiżjoni ta' ritorn li tinkludi projbizzjoni ta' dħul adottata minin Stat kontraenti kontra ċittadin ta' pajjiż terz detentur ta' permess ta' residenza validu maħruġ minn Stat kontraenti ieħor, tiġi eżegwita minkejja li l-proċedura ta' konsultazzjoni prevista minn din id-dispożizzjoni tkun għadha pendenti, meta l-imsemmi ċittadin ikun jista' validament jitqies mill-Istat kontraenti li jagħmel it-twissija li jirrappreżenta theddida għall-ordni pubbliku jew għas-sigurtà nazzjonali, bla ħsara għall-possibbiltà għal dan tal-aħħar li jinvoka d-drittijiet li jirriżultaw mill-permess ta' residenza meta jerġa' jirritorna fit-territorju tat-tieni Stat kontraenti. Madankollu, wara terminu raġonevoli li jsegwi l-bidu tal-proċedura ta' konsultazzjoni u fin-nuqqas ta' tweġiba mingħand l-Istat kontraenti kkonsultat, huwa l-Istat kontraenti li jwissi li għandu jipproċedi bl-irtirar tat-twissija bil-għan li jiġi rrifjutat id-dħul u, jekk ikun il-każ, li jirreġistra ċ-ċittadin ta' pajjiż terz fil-lista tat-twissija nazzjonali tiegħu. L-Artikolu 25(2) tal-Konvenzjoni li timplementa l-Ftehim ta' Schengen għandu jiġi interpretat fis-sens li ċ-ċittadin ta' pajjiż terz, detentur ta' permess ta' residenza validu maħruġ minn Stat kontraenti, u li kontrih tkun ġiet adottata, fi Stat kontraenti ieħor, deċiżjoni ta' ritorn li tinkludi projbizzjoni ta' dħul, jista' jinvoka quddiem il-qorti nazzjonali l-effetti legali li jirriżultaw mill-proċedura ta' konsultazzjoni li taqa' fuq il-parti kontraenti li twissi, kif ukoll ir-rekwiżiti li jirriżultaw. Lingwa tal-kawża: it-Taljan It-tieni subparagrafu tal-Artikolu 5(4) tad-Direttiva 2004/25/KE, tal-Parlament Ewropew u tal-Kunsill, tal-21 ta' April 2004, fuq offerti ta' xiri, għandu jiġi interpretat fis-sens li ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li tippermetti lill-awtorità nazzjonali ta' kontroll iżżid il-prezz ta' offerta pubblika ta' xiri fil-każ ta' kollużjoni bejn l-offerent jew il-persuni li jaġixxu bi ftehim miegħu u bejjiegħ jew numru ta' bejjiegħa, billi sempliċement tipprovdi, fir-rigward tal-prezz li għalih din l-offerta tista' tiġi emendata, li dan jikkorrispondi għall-prezz ikkonstatat minn din l-awtorità, sa fejn dan il-prezz jista' jitnaqqas b'mod suffiċjentement ċar, preċiż u prevedibbli mil-leġiżlazzjoni nazzjonali kollha, permezz ta' metodi ta' interpretazzjoni rikonoxxuti mid-dritt intern. Lingwa tal-kawża: l-Ingliż L-appell huwa miċħud. Monster Energy Company hija kkundannata għall-ispejjeż. Lingwa tal-kawża: il-Ġermaniż L-appell huwa miċħud. Verus EOOD hija kkundannata għall-ispejjeż. Lingwa tal-kawża: l-Ingliż B'digriet tal-14 ta' Diċembru 2017, il-Qorti tal-Ġustizzja (Is-Seba' Awla) ddikjarat l-appell inammissibbli. Lingwa tal-kawża: l-Ingliż Permezz ta' digriet tas-17 ta' Jannar 2018, il-Qorti tal-Ġustizzja (Id-Disa' Awla) iddeċidiet li l-appell huwa inammissibbli. Lingwa tal-kawża: l-Ingliż Permezz ta' digriet tal-11 ta' Jannar 2018, il-Qorti tal-Ġustizzja (L-Għaxar Awla) ddeċidiet li l-appell huwa inammissibbli. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza appellata tal-Qorti Ġenerali (It-Tieni Awla); tibgħat il-kawża lura quddiem il-Qorti Ġenerali; tikkundanna lill-EUIPO għall-ispejjeż tal-appellanti; Barra minn hekk, l-appellanti tallega ksur tat-tieni alternattiva pprovduta fl-ewwel sentenza tal-Artikolu 58(1)(a) tar-Regolament dwar it-Trade Mark tal-Unjoni. Il-Qorti Ġenerali wettqet żball ta' liġi meta kkonstatat li studju kliniku mwettaq għall-finijiet tal-preparazzjoni ta' applikazzjoni għat-tqegħid fis-suq ta' prodott mediċinali ġdid skont il-leġiżlazzjoni li tirregola l-prodotti mediċinali ma jistax jintuża sabiex jiġġustifika n-nuqqas ta' użu ta' trade mark meta l-istudju kliniku ntalab ferm wara r-reġistrazzjoni tat-trade mark u/jew meta ma ntużawx il-mezzi finanzjarji meħtieġa sabiex l-istudju inkwistjoni jiġi konkluż kemm jista' jkun malajr. Lingwa tal-kawża: il-Finlandiż l-Istat Membru rikjest huwa wkoll parti fil-proċedura li tirrigwarda r-reintegrazzjoni, fl-assi tal-falliment, ta' ammonti mħallsa wara rkupru, jew li l-intervent tal-Istat Membru rikjest huwa limitat għat-twettiq tal-irkupru infurzat tad-dejn u għad-dikjarazzjoni tad-dejn fil-kuntest tal-proċedura ta' likwidazzjoni, u huwa l-Istat Membru applikant li huwa l-konvenut fil-kuntest ta' proċedura ta' reintegrazzjoni ta' beni fl-assi tal-falliment li tirrigwarda l-estent tal-beni koperti mil-likwidazzjoni? Id-Direttiva għandha tiġi interpretata fis-sens li d-djun ta' Stat Membru ieħor għandhom, skont talba għall-irkupru, jiġu rkuprati permezz tal-użu tal-istess mezzi, iżda b'mod li l-ammonti hekk irkuprati jibqgħu sseparati u distinti mill-beni tal-Istat Membru rikjest, jew għandha tiġi interpretata fis-sens li dawn l-ammonti għandhom jiġu rkuprati b'mod parallel mad-djun tal-Istat Membru rikjest, b'mod li dawn jitħalltu mal-beni tal-Istat Membru rikjest? Fi kliem ieħor: id-Direttiva hija intiża biss sabiex tipprojbixxi t-trattament inqas favorevoli ta' djun ta' Stat Membru ieħor? Huwa possibbli li tilwima dwar ir-reintegrazzjoni ta' beni fl-assi tal-falliment titqies li hija tilwima dwar il-miżuri ta' infurzar fis-sens tal-Artikolu 14(2), u jista' wieħed jiddeduċi minn dan li, skont id-Direttiva, l-Istat Membru rikjest huwa wkoll konvenut f'tali tilwima? Lingwa tal-kawża: iċ-Ċek Lingwa tal-kawża: l-Isvediż Fil-każ ta' risposta affermattiva għall-ewwel domanda u risposta negattiva għat-tieni domanda, id-dikjarazzjoni tista' xorta waħda taffettwa l-evalwazzjoni globali b'xi mod ieħor? Lingwa tal-kawża: id-Daniż Fil-każ li l-Qorti tal-Ġustizzja tirrispondi għall-ewwel domanda fis-sens li r-restrizzjoni ma tistax titqies li hija ġġustifikata, qed issirilha d-domanda segwenti: L-Artikolu 45 TFUE għandu jiġi interpretat fis-sens li huwa għandu wkoll, f'sitwazzjoni komparabbli ma' dik fil-kawża preżenti, effett dirett fir-relazzjonijiet bejn individwi b'tali mod li l-kredituri privati jkollhom jaċċettaw it-tnaqqis jew it-tmiem tad-djun dovuti lilhom minn debitur li jkun stabbilixxa ruħu barra mill-pajjiż? Lingwa tal-kawża: il-Finlandiż Id-determinazzjoni tal-entitajiet marbuta li jikkumpensaw dannu kkawżat minn aġir li jmur kontra l-Artikolu 101 TFUE għandha ssir fuq il-bażi ta' applikazzjoni diretta ta' din id-dispożizzjoni, jew fuq il-bażi tad-dispożizzjonijiet tad-dritt nazzjonali. Fil-każ li l-entitajiet responsabbli għandhom jiġu ddeterminati direttament fuq il-bażi tal-Artikolu 101 TFUE, l-entitajiet marbuta li jikkumpensaw id-dannu huma dawk li jaqgħu taħt il-kunċett ta' "impriża" fis-sens ta' din id-dispożizzjoni? Għall-finijiet tad-determinazzjoni tal-entitajiet responsabbli għall-kumpens tad-danni, għandhom jiġu applikati l-istess prinċipji li l-Qorti tal-Ġustizzja applikat għall-finijiet tad-determinazzjoni tal-entitajiet responsabbli fil-kuntest tas-sanzjonijiet pekunjarji u li skonthom ir-responsabbiltà tista' b'mod partikolari tkun ibbażata fuq l-appartenenza għall-istess unità ekonomika jew fuq il-kontinwità ekonomika? Fil-każ li l-entitajiet responsabbli għandhom jiġu ddeterminati fuq il-bażi tad-dispożizzjonijiet nazzjonali tad-dritt tal-Istati Membri, għandha titqies li tmur kontra r-rekwiżit ta' effettività tad-dritt tal-Unjoni leġiżlazzjoni nazzjonali li permezz tagħha kumpannija li, wara li tkun kisbet il-kapital azzjonarju kollu ta' kumpannija li pparteċipat f'akkordju pprojbit mill-Artikolu 101 TFUE, xoljiet il-kumpannija inkwistjoni u assumiet l-attività tagħha, ma tkunx marbuta tikkumpensa d-dannu kkawżat mill-aġir antikompetittiv tal-kumpannija inkwistjoni, anki jekk ikun prattikament impossibbli jew eċċessivament diffiċli li jinkiseb kumpens mill-kumpannija xolta? Ir-rekwiżit ta' effettività jipprekludi interpretazzjoni tad-dritt intern tal-Istat Membru li jissuġġetta r-responsabbiltà għad-danni għall-kundizzjoni li operazzjoni ta' trasformazzjoni tat-tip hawn fuq deskritta tkun twettqet b'mod illegali jew artifiċjali, sabiex jiġi evitat l-obbligu tal-kumpens tad-danni kkawżati minn ksur tad-dritt tal-kompetizzjoni, jew għal skopijiet frawdolenti oħra, jew, tal-inqas, għall-kundizzjoni li l-kumpannija kienet taf jew kellha tkun taf bil-ksur tad-dritt tal-kompetizzjoni fil-mumenet li hija wettqet din l-operazzjoni ta' trasformazzjoni? Lingwa tal-kawża: il-Grieg Il-Kummissjoni titlob li l-Qorti tal-Ġustizzja jogħġobha: tikkundanna lir-Repubblika Ellenika għall-ħlas tal-ispejjeż. L-Artikolu 5(1) tal-liġi 3898/2010 u d-digriet presidenzjali relattiv Nru 123/2011 jistabbilixxu li l-kumpanniji li jipprovdu taħriġ lill-medjaturi għandhom ikunu esklużivament fil-forma legali ta' kumpannija mingħajr skop ta' lukru u kkostitwiti tal-inqas minn tal-inqas assoċjazzjoni ta' avukati u tal-inqas kamra tal-kummerċ fil-Greċja u għandhom jibdew joperaw biss wara li jkunu kisbu l-awtorizzazzjoni mill-awtorità imsemmija fl-Artikolu 7 ta' tali liġi. Tali restrizzjonijiet jgħoddu kemm għall-fornituri li jixtiequ jistabbilixxu ruħhom fil-Greċja għall-ewwel darba kif ukoll għal dawk li jixtiequ stabbiliment sekondarju permezz ta' sussidjarja. L-ebda persuna fiżika jew legali li ma tkunx assoċjazzjoni ta' avukati jew kamra tal-kummerċ ma tista' tistabbilixxi entità ta' taħriġ tal-medjaturi li, abbażi ta' tali taħriġ, ikunu jistgħu jipparteċipaw fl-eżami għaċ-certifikazzjoni tal-kwalifika ta' medjatur fil-Greċja dment li ma jkollhiex l-appoġġ ta' assoċjazzjoni ta' avukati jew kamra tal-kummerċ tal-pajjiż. Barra minn hekk, kull fornitur li l-forma legali attwali tiegħu ma hijiex waħda mingħajr skop ta' lukru huwa eskluż mill-possibilità li joffri lil medjaturi potenzjali, bil-ħlas ta' miżati, it-taħriġ, li abbażi tiegħu dawn tal-aħħar ikunu jistgħu jipparteċipaw fl-eżami sabiex jiġi akkreditati bħala medjaturi fil-Greċja. Fl-aħħar, kull fornitur minn Stat Membru ieħor, li jkun interessat jipprovdi s-servizz inkwistjoni filwaqt li jitħallas il-miżati mill-istudenti li jirreġistraw għal korsijiet ta' taħriġ għall-medjaturi, huwa fil-verità eskluż milli jidħol fis-suq Grieg u milli jistabblixxi stabbiliment sekondarju fil-forma ta' sussidjarja, dment li l-istat legali attwali tiegħu ma tkunx waħda mingħajr skop ta' lukru u dment li l-għażla ta' sussidjarja ma tkunx limitata għal entità mingħajr skop ta' lukru. Il-Kummissjoni tqis li dan kollu jikkostitwixxi restrizzjoni għad-dritt ta' stabbiliment kif sanċit fl-Artikolu 49 TFUE u fl-Artikolu 15(2)(b) u (c) tad-Direttiva 2006/123/KE dwar is-suq intern. Tali restrizzjoni ma hijiex koperta mill-eċċezzjoni prevista fl-Artikolu 51(1) TFUE peress li l-provvista ta' servizzi ta' taħriġ tal-medjaturi ma tikkostitwixxix attività konnessa mal-Istat, mal-eżerċizzju tal-awtorità pubblika u, b'mod partikolari, "mal-amministrazzjoni tal-ġustizzja". Barra minn hekk, ma teżisti l-ebda ġustifikazzjoni fl-interess tal-protezzjoni tal-kwalità tas-servizzi, peress li dan ma huwiex konness direttament mar-restrizzjoni tal-forma legali tal-fornituri ta' taħriġ u mad-detenzjoni tal-kapital azzjonarju. Il-Kummissjoni tqis li r-rekwiżit tal-paragrafu 2 tat-Taqsima A, tal-artikolu uniku tad-digriet ministerjali Nru 109088/12.12.2011, li jistabbilixxi li ċ-ċertifkat tat-taħriġ tal-medjatur għandu jikkonferma l-metodi ta' tagħlim, in-numru ta' parteċipanti, in-numru u l-kwalifika tal-għalliema, il-proċedura tal-eżami u ta' evalwazzjoni tal-kandidati u l-modalità li biha tiġi żgurata l-oġġettività ta' tali proċedura, imur lil hinn minn dak li huwa neċessarju għall-evalwazzjoni tal-livell ta' konoxxenzi u tal-kwalifiki professjonali li jiġu preżunti għandu ld-detentur taċ-ċertifikat u ma jippermettix li tiġi evalwata korrettement il-kwistjoni dwar jekk it-taħriġ tal-persuna kkonċernata jirrigwardax materji li huma sostanzjalment differenti minn dawk koperti mill-akkreditazzjoni rikjesta fil-Greċja. Għal dawn ir-raġunijiet id-dispożizzjoni suesposta tmur kontra l-Artikoli 13, 14, 50 u l-Anness VII tad-Direttiva 2005/36/KE. Barra minn hekk, il-paragrafu 5 tat-Taqsima A tad-digriet ministerjali suespost jimponi fuq il-medjaturi barranin li jkunu kkwalifikat b'mod sħiħ l-obbligu li juru li għandhom ukoll esperjenza tal-inqas ta' tliet partiċipazzjonijiet fi proċeduri ta' medjazzjoni qabel ma jiġi rrikonoxxuti l-kwalifiki tagħhom fil-Greċja, filwaqt li tali obbligu ma huwiex impost fuq medjaturi li jiksbu t-taħriġ professjonali tagħhom fil-Greċja. Konsegwentement, id-dispożizzjoni suesposta tmur kontra l-Artikolu 13 tad-Direttiva 2005/36/CE li jipprovdi li l-awtorità kompetenti tal-Istat Membru ospitanti għandha tagħti aċċess għall-professjoni, bl-istess kundizzjonijiet li japplikaw għaċ-ċittadini tiegħu, lil dawk l-applikanti li jkunu rċevew ċertifikat minn Stat Membru ieħor, u tikser il-prinċipju ta' nondiskriminazzzjoni kif previst fl-Artikolu 49 TFUE. Lingwa tal-kawża: il-Franċiż L-appellant jitlob li l-Qorti Ġenerali jogħġobha: tannulla d-digriet tal-Qorti Ġenerali tal-31 ta' Mejju 2017 fil-Kawża T-17/16; konsegwentement, tirrinvija l-kawża lill-Qorti Ġenerali għal deċiżjoni fuq il-mertu tar-rikors imressaq quddiemha fl-ewwel istanza jew, jekk il-Qorti tal-Ġustizzja tikkunsidra li l-kawża hija fi stat li tiġi deċiża, tilqa' t-talbiet tal-appellant fl-ewwel istanza u, għaldaqstant, tirrikonoxxi r-responsabbiltà mhux kuntrattwali tal-Kummissjoni skont l-Artikolu 268 u t-tieni paragrafu tal-Artikolu 340 TFUE; tordna l-produzzjoni tad-dokumenti ddikjarati mill-Kummissjoni bħala kunfidenzjali u li jikkostitwixxu s-sostenn meħtieġ mid-deċiżjoni ta' tkeċċija; tobbliga lill-Kummissjoni li tippubblika ittra ta' apoloġija lill-appellant u li tintegrah fi ħdan Team Europe; tikkundanna lill-konvenuta fl-ewwel istanza għall-ispejjeż kollha taż-żewġ istanzi. Id-digriet ikkontestat huwa vvizjat bi żball ta' liġi fil-klassifikazzjoni ġuridika tal-bażi tal-azzjoni għall-kumpens imressqa quddiem l-ewwel qorti kif ukoll fuq ksur tal-obbligu ta' motivazzjoni tal-ewwel qorti. Id-digriet ikkontestat huwa wkoll vvizjat bi żball ta' liġi fil-klassifikazzjoni ġuridika tal-ittra ta' ftehim kif ukoll fuq ksur tal-obbligu ta' motivazzjoni tal-ewwel qorti. Din tal-aħħar żnaturat il-proċess. Lingwa tal-kawża: il-Bulgaru Il-Kummissjoni titlob li l-Qorti tal-Ġustizzja jogħġobha: tikkundanna lir-Repubblika tal-Bulgarija, skont l-Artikolu 260(3) TFUE, tħallas pagamenti ta' penalità minħabba n-nuqqas tagħha li twettaq l-obbligu tagħha li tinnotifika lill-Kummissjoni l-miżuri li jittrasponu d-Direttiva 2014/26/UE, fl-ammont ta' EUR 19 121,60 għal kull jum mid-data tal-għoti tad-deċiżjoni tagħha dwar dan ir-rikors; tikkundanna lir-Repubblika tal-Bulgarija għall-ispejjeż tal-kawża. Skont l-Artikolu 43(1) tad-Direttiva 2014/26/UE, l-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ruħhom mad-Direttiva sal-10 ta' April 2016 u għandhom immedjatament jinformaw lill-Kummissjoni b'dan. Peress li l-miżuri nazzjonali li jittrasponu d-Direttiva ma ġewx innotifikati lill-Kummissjoni, din tal-aħħar iddeċidiet li tippreżenta dan ir-rikors quddiem il-Qorti tal-Ġustizzja. Fir-rikors tagħha, il-Kummissjoni tipproponi li r-Repubblika tal-Bulgarija tiġi kkundannata tħallas pagamenti perijodiċi ta' penalità fl-ammont ta' EUR 19 121,60 għal kull jum. L-ammont tal-pagamenti perijodiċi ta' penalità huwa kkalkolat fid-dawl tal-gravità u tat-tul tal-ksur kif ukoll fid-dawl tal-effett dissważiv fir-rigward tal-kapaċità ta' ħlas ta' dan l-Istat Membru. Lingwa tal-kawża: il-Portugiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Franzċiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-28 ta' Ġunju 2016, FV vs Il-Kunsill (F-40/15, EU:F:2016:137) u intiż għall-annullament ta' din is-sentenza. Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-28 ta' Ġunju 2016, FV vs Il-Kunsill (F-40/15), hija annullata. Il-kawża hija mibgħuta lura quddiem awla tat-Tribunal għas-Servizz Pubbliku differenti minn dik li ddeċidiet dwar dan l-appell. L-ispejjeż huma rriżervati. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tal-20 ta' Settembru 2016 (Każ R 2098/2015-5), dwar proċedimenti għal dikjarazzjoni ta' invalidità bejn Swissgear u Wenger. Ir-rikors huwa miċħud. Wenger SA għandha tbati, minbarra l-ispejjeż tagħha stess, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u minn Swissgear Sàrl. Lingwa tal-kawża: il-Ġermaniż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-14 ta' Frar 2017 (Każ R 801/2016-5), dwar applikazzjoni għal reġistrazzjoni tas-sinjal figurattiv avanti bħala trade mark tal-Unjoni Ewropea. Ir-rikors huwa miċħud. avanti GmbH hija kkundannata għall-ispejjeż. Lingwa tal-kawża: l-Ispanjol Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-BĊE sabiex tipproduċi d-dokumentazzjoni mitluba fil-verżjonijiet sħaħ jew kunfidenzjali tagħhom; u tikkundanna lill-Bank Ċentrali Ewropew għall-ispejjeż. L-għan ta' din il-proċedura huwa l-annullament tad-Deċiżjoni tas-17 ta' Novembru 2017, bin-numru ta' reġistrazzjoni LS/MD/17/428, li tiċħad it-"Talba konfermattiva għal aċċess għal dokumenti tal-BĊE" mressqa minn din il-parti qabel l-14 ta' Settembru 2017; minflok din, tordna l-produzzjoni immedjata tad-dokumentazzjoni mitluba, dwar ir-riżoluzzjoni ta' Banco Popular Español S.A.. Insostenn tar-rikors tagħha, ir-rikorrenti tinvoka motiv wieħed, ibbażat fuq id-dritt fundamentali stabbilit fl-Artikolu 41(2) tal-Karta tad-Drittijiet Fundamentali tal-Unjoni Ewropea: id-dritt għal amministrazzjoni tajba; billi tesprimi d-dritt tagħha ta' aċċess għal dokumenti permezz tal-eżerċizzju leġittimu tad-dritt tad-difiża. Lingwa tal-kawża: l-Ispanjol Ir-rikorrenti titlob li l-Qorti Ġenerali jogħġobha: tagħti sentenza li permezz tagħha tiġi annullata d-Deċiżjoni tal-Bord Uniku ta' Riżoluzzjoni tat-8 ta' Novembru 2017. tagħti aċċess għall-fajl lir-rikorrenti skont it-termini espressi fir-rikors. Insostenn tar-rikors tagħha, ir-rikorrenti tinvoka ħames motivi. L-ewwel motiv, ibbażat fuq konfużjoni ċara min-naħa tal-Bord Uniku ta' Riżoluzzjoni, fid-deċiżjoni tiegħu tat-8 ta' Novembru 2017 bejn id-dritt ġenerali ta' aċċess għad-dokumenti li jista' jintalab minn kwalunkwe ċittadin tal-Unjoni Ewropea, u d-dritt iktar konkret ta' aċċess għall-fajl li jista' jiġi eżerċitat biss mill-persuni kkonċernati fil-proċeduri li jkunu s-suġġett ta' dan il-fajl. Issa, il-Bord Uniku ta' Riżoluzzjoni jasal għall-konklużjoni li fuq il-bażi taż-żewġ drittijiet il-lista tad-dokumenti li għalihom tista' taċċedi r-rikorrenti hija l-istess, affermazzjoni li hija kuntrarja għal-liġi. Id-dritt ta' aċċess għall-fajl huwa dritt manifestament distint mid-dritt ta' aċċess għad-dokumenti. Filwaqt li l-ewwel dritt huwa wieħed mid-drittijiet li jiffurmaw parti mid-"dritt għal amministrazzjoni tajba" stabbilit fil-Karta tad-Drittijiet Fundamentali tal-Unjoni Ewropea, it-tieni wieħed huwa dritt awtonomu ta' natura ħafna iktar ġenerali u assoċjat mal-prinċipju ta' trasparenza pubblika. It-tieni motiv, ibbażat fuq il-fatt li din id-differenza li teżisti bejn iż-żewġ drittijiet tiddetermina li dawn huma diretti lejn suġġetti differenti u li huma ta' portata differenti b'tali mod li d-dritt ta' aċċess għall-fajl jista' jintalab biss mill-persuni kkonċernati fil-proċeduri inkwistjoni, filwaqt li d-dritt ta' aċċess għad-dokumenti huwa rikonoxxut lil kwalunkwe ċittadin tal-Unjoni Ewropea fir-rigward tad-dokumenti li joħorġu mill-istituzzjonijiet tagħha. It-tielet motiv, ibbażat fuq il-fatt li l-portata differenti ta' dawn id-drittijiet timplika neċessarjament li l-għadd ta' eċċezzjonijiet applikabbli għal kull waħda minnhom ukoll huma differenti. B'dan il-mod, filwaqt li waħda mill-eċċezzjonijiet għad-dritt ta' aċċess għad-dokumenti hija li dan ma għandux jippreġduka l-"interessi kummerċjali" tal-impriżi kkonċernati, min-naħa tiegħu, id-dritt ta' aċċess għall-fajl huwa limitat bil-fatt li l-eżerċizzju tiegħu ma għandux jaffettwa s-"sigrieti kummerċjali" tal-kumpanniji li jkunu parti fil-proċeduri. F'dan is-sens ġiet spjegata d-distinzjoni li teżisti bejn "interess kummerċjali", kunċett li mingħajr dubju huwa wiesa', u "sigriet kummerċjali", kunċett ħafna iżjed restrittiv li jirreferi għall-għadd ta' informazzjoni li tappartjeni lil impriża speċifika, li hija magħrufa minn ċirku konkret ħafna ta' persuni u li l-iżvelar tagħha tista' taffettwa l-istess impriża. F'dan ir-rigward, l-eżistenza ta' sigrieti kummerċjali għandha tiġi bbilanċjata mal-kumplament tal-interessi involuti, bħad-drittijiet tad-difiża. Ir-raba' motiv, ibbażat fuq il-fatt li min-naħa tagħha, il-kunfidenzjalità bħala eċċezzjoni oħra li tingħadd ma' dawk li għalihom huwa suġġett id-dritt ta' aċċess għall-fajl, għandha tiġi ġġustifikata wkoll u tinkludi sensiela ta' limitazzjonijiet li għandhom jittieħdu inkunsiderazzjoni b'tali mod li ma tiġix invokata awtomatikament il-kunfidenzjalità biex jiġi miċħud id-dritt ta' aċċess għall-fajl, fejn l-applikazzjoni ta' din l-eċċezzjoni għandha tiġi mmotivata, liema ċirkustanza ma sseħħx f'dawn iċ-ċirkustanzi. Il-ħames motiv, ibbażat fuq il-fatt li l-bażi tad-deċiżjoni tal-każ preżenti għandha tkun l-applikazzjoni tal-Artikolu 41(2)(b) tal-Karta tad-Drittijiet Fundamentali tal-Unjoni Ewropea u, konsegwentement, fil-kuntest tal-applikazzjoni tar-Regolament Nru 806/2014 il-Bord Uniku ta' Riżoluzzjoni għandu japplika l-Artikolu 90(4) tiegħu u mhux l-Artikolu 90(1). Lingwa tal-kawża: il-Ġermaniż Il-President tat-Tmien Awla ordna t-tħassir tal-kawża.
Extracted from C_083_2018.html